LOVLIG? En mann tar seg en blås etter at Uruguay legaliserte bruk, salg og dyrking av cannabis. Nå kan gleden gå opp i røyk. Foto: AFP

- Uruguays legalisering av cannabis er ulovlig

Uruguays legalisering av produksjon og salg av marihuana krenker folkeretten, mener FN-organet som overvåker internasjonale traktater om narkotika.

Oppdatert 12. desember 2013

Artikkelen er over seks år gammel

- Uruguay bryter internasjonale konvensjoner om narkotikakontroll med legaliseringen som er vedtatt av landets nasjonalforsamling, International Narcotics Control Board (INCB), mener INCBs president Raymond Yans.

Utspillet kommer etter at Uruguay som første land i verden legaliserer bruk, salg og dyrking av cannabis.

Yans sier han er overrasket over at Uruguay valgte med vitende og vilje å bryte internasjonalt vedtatte ledd i traktaten fra 1961, som Uruguay har undertegnet.

Han anklager Uruguays parlamentarikere for å ignorere vitenskapelige bevis for helseskadene som narkotikabruk kan medføre, og han mener påstanden om at en legalisering vil redusere narkokriminalitet, er basert på grunnløse antakelser.

Uruguay ble det første landet i verden som legaliserer produksjon av og handel med cannabis da den nye loven ble vedtatt tirsdag. Begrunnelsen var at kampen mot narkotikakriminalitet har mislykkes.

Publisert: 12.12.13 kl. 03:06 Oppdatert: 12.12.13 kl. 03:17

Les også

Mer om Narkotika